Държавен вестник, бр. 65, 2018 г., стр. 69

БРОЙ  65	
Д Ъ Р Ж А В Е Н  В Е С Т Н И К 	
СТР.  69  
3. при загуба на имущество в резултат на 
пожари, стихийни бедствия и аварии;
4. при други обстоятелства, довели до теж­
ко материално положение по независещи от 
служителя причини.
Раздел II
Подаване на заявления
Чл. 3. Лицата по чл. 1 подават заявление 
по образец, приложение към настоящата на­
редба, лично, чрез член на семейството или 
законен представител до комисията по чл. 6.
Чл. 4. Заявлението се подава чрез ръко­
водителя на съответната структура по чл. 37 
от Закона за Министерството на вътрешните 
работи (ЗМВР), в която работи или е работил 
служителят. Ръководителят извършва провер­
ка и препраща заявлението и придружаващите 
го документи с мнение до председателя на 
комисията по чл. 6. 
Чл. 5. Към заявлението се прилагат след­
ните документи в зависимост от тяхната 
приложимост: 
1. документи за удостоверяване на декла­
рираните в заявлението-декларация доходи 
на семейството за предходните шест месеца; 
2. решение за лечение в чужбина на Цен­
тралната комисия за лечение в чужбина при 
Министерството на здравеопазването – в 
случаите по чл. 2, т. 1 и 2; 
3. разрешение за лечение в чужбина по 
реда на чл. 80ж от Закона за здравното оси­
гуряване – в случаите по чл. 2, т. 1 и 2; 
4. разпореждане за пенсиониране от тери­
ториално поделение на Националния осигури­
телен институт – в случаите по чл. 2, т. 1 и 2; 
5. експертно решение на териториална 
експертна лекарска комисия (Националната 
експертна лекарска комисия) или медицинско 
удостоверение от експертна лекарска комисия 
на Медицинския институт на МВР (Централна­
та експертно-лекарска комисия или регионална 
експертна лекарска комисия) – в случаите по 
чл. 2, т. 1 и 2; 
6. удостоверение за наследници – при 
смърт на член от семейството – в случаите 
по чл. 2, т. 2;
7. документ за актуална банкова сметка на 
заявителя, по която да се преведат паричните 
средства – във всички случаи по чл. 2; 
8. други документи, които имат отношение 
към конкретния случай. 
Раздел III
Организация на работата на Комисията за 
материално подпомагане и разглеждане на 
заявленията
Чл. 6. (1) Заявленията се разглеждат от Ко­
мисията за материално подпомагане в състав:
1. административния секретар на МВР;
2. директора на дирекция „Планиране и 
управление на бюджета“ (ДПУБ);
3. директора на дирекция „Човешки ре­
сурси“;
4. директора на дирекция „Правно-норма­
тивна дейност“;
5. директора на дирекция „Координация и 
административно обслужване“ (ДКАО);
6. представител на Медицинския институт 
на МВР, определен от директора.
(2) Председател на комисията е админи­
стративният секретар на МВР.
(3) Комисията се подпомага от двама 
секретари – служители от ДКАО и ДПУБ, 
определени от директорите.
Чл. 7. (1) При отсъствие на член на коми­
сията същият се представлява от заместващия 
го служител.
(2) В случаите, когато служителят, за ко­
гото е подадено заявление за помощ, е член 
или е членувал в синдикална организация на 
служителите в МВР, на заседанието може да 
присъства с право на един глас упълномощен 
представител на съответната синдикална ор­
ганизация на МВР. 
(3) На заседанието на комисията по чл. 6 
може да присъства ръководителят на структу­
рата по чл. 37 ЗМВР, чрез когото е подадено 
заявлението.
Чл. 8. (1) Председателят на комисията по 
чл. 6 насрочва провеждането на заседание 
всяко тримесечие, като уведомява писмено 
членовете є. 
(2) При необходимост председателят може 
да насрочи провеждането на извънредно за­
седание. 
(3) За проведеното заседание и взетите ре­
шения се изготвя протокол, който се подписва 
от членовете на комисията по чл. 6 и се ут­
върждава от министъра на вътрешните работи.
Чл. 9. (1) Комисията по чл. 6: 
1. разглежда заявления за отпускане на 
парични средства;
2. при необходимост събира допълнителни 
данни за семейното, материалното и имотното 
положение, както и за здравословното състоя­
ние на нуждаещите се, включително от длъж­
ностни лица, държавни и общински органи.
(2) Решенията на комисията се вземат с 
обикновено мнозинство. При равенство на 
гласовете решаващ глас има председателят 
на комисията по чл. 6.
(3) Отпускането на парични средства на 
служители и техните семейства се извършва 
в рамките на утвърдените финансови средства 
за съответната финансова година.
Чл. 10. (1) При взето решение за отпускане 
на парични средства ДКАО изготвя проект 
на заповед за изплащането им за всеки от­
делен случай.